cyanic-selkie/wikianc huggingface dataset:
Αντικειμενοστρεφής προγραμματισμός στη C
Από τη C++ στη C
Η χρήση δεικτών σε συναρτήσεις γίνεται ώστε να επιτευχθεί η ενθυλάκωση, η σύνδεση δηλαδή των δεδομένων με τις μεθόδους. Οι αντικειμενοστρεφείς γλώσσες προγραμματισμού παρέχουν τη δυνατότητα άμεσης πρόσβασης των δεδομένων μέσα από τις μεθόδους της κλάσης με τη χρήση του δείκτη "this". Καθώς ο δείκτης αυτός δεν υπάρχει στη γλώσσα C θα πρέπει με κάποιον τρόπο οι μέθοδοι να γνωρίζουν από ποιο αντικείμενο να αντλήσουν και να τροποποιήσουν τα δεδομένα. Για να γίνει αυτό θα πρέπει να υπάρχει μια αναφορά στο αντικείμενο το οποίο θα τροποποιήσουν, η οποία δίνεται σαν όρισμα.
Κληρονομικότητα C
Για να επιτύχουμε την κληρονομικότητα στη C θα πρέπει με κάποιον τρόπο η παραγόμενη κλάση να γνωρίζει ποια είναι η κλάση βάση, να έχει δηλαδή μία αναφορά προς την κλάση βάση. Αυτό επιτυγχάνεται με την προσθήκη ενός στιγμιότυπου, της κλάσης βάση, στην παραγόμενη κλάση. Μπορούμε λοιπόν να μετατρέψουμε (casting) την παραγόμενη κλάση στην κλάση βάση (πολυμορφισμός), αλλά και να χρησιμοποιήσουμε της μεθόδους της κλάσης βάσης (κληρονομικότητα).
Παράδειγμα
Θα δημιουργήσουμε μία κλάση "Point" η οποία αντιπροσωπεύει ένα σημείο στο δισδιάστατο χώρο. Η κλάση αυτή θα περιέχει δύο ακέραιες μεταβλητές, οι οποίες αντιπροσωπεύουν τις συντεταγμένες του σημείου. Θα παρέχουμε επίσης τη δυνατότητα δημιουργίας και καταστροφής του αντικειμένου καθώς επίσης και τη δυνατότητα μετακίνησής του. Θέλουμε επίσης και την κλάση "Circle" η οποία θα αντιπροσωπεύει ένα κύκλο. Η κλάση αυτή θα αποτελείται απ ο ένα σημείο καθώς επίσης και μία επιπλέον μεταβλητή η οποία θα αποτελεί την ακτίνα του κύκλου και η κλάση αυτή θα παρέχει μία μέθοδο δημιουργίας και διαγραφής καθώς επίσης και μία μέθοδο μετακίνησης.
Η κλάση "Class"
Θέλουμε να κατασκευάσουμε την κλάση "Point" με τέτοιο τρόπο ώστε η κλάση "Circle" να μπορεί να κληρονομήσει απ ο αυτή. Κάθε κλάση στον αντικειμενοστρεφή προγραμματισμό έχει κάποια κοινά χαρακτηριστικά με τις υπόλοιπες κλάσεις (κάθε κλάση έχει ένα κατασκευαστή), για να διατηρήσουμε μία συνοχή με τις αντικειμενοστρεφείς γλώσσες θα πρέπει να παρέχουμε μία παρόμοια διεπαφή. Καθώς το να παρέχουμε ένα γενικό τρόπο κατασκευής και δημιουργίας αντικειμένων προσθέτει αρκετά προβλήματα, κάνει τον κώδικα επιρρεπή σε λάθη και περιορίζει τις δυνατότητες θα πρέπει το κάθε αντικείμενο να γνωρίζει τη πόρους χρειάζεται καθώς και πώς να τους ελευθερώσει. Έτσι μπορούμε να χρησιμοποιούμε τη γενική συνάρτηση "new" η οποία θα αναλαμβάνει να δημιουργεί τα αντικείμενα και η συνάρτηση "delete" η οποία θα καταστρέφει το αντικείμενο. Η μεταβλητή "size" περιέχει το μέγεθος το οποίο θα δεσμεύσει η "new" για το αντικείμενο, "ctor" είναι η συνάρτηση δημιουργίας του αντικειμένου η οποία λαμβάνει σαν είσοδο τη μνήμη που έχει δεσμεύσει η "new" καθώς και επιπλέον ορίσματα για την αρχικοποίηση των μεταβλητών, "dtor" είναι η συνάρτηση καταστροφής ενός αντικειμένου οι οποία δέχεται το αντικείμενο προς διαγραφή.
Η συνάρτηση "new" δημιουργεί το νέο αντικείμενο και επιστρέφει ένα δείκτη σε αυτό. Μετά τη δημιουργία του αντικειμένου η μεταβλητή "p" δείχνει στο νέο αντικείμενο και ο δείκτης "class" του αντικειμένου "δείχνει" στην αρχή του αντικειμένου. Εάν υπάρχει κατασκευαστής για το αντικείμενο τότε καλούμε τον κατασκευαστή και επιστρέφουμε το αποτέλεσμά του, δηλαδή το νέο αντικείμενο.
Η κλάση "Point"
Μπορούμε να χρησιμοποιήσουμε την κλάση "Class" προσθέτοντας ένα δείκτη προς τη μέθοδο void (* draw) (const void * self) η οποία θα σχεδιάζει το σημείο. Η συνάρτηση "move" δεν χρειάζεται να "συνδεθεί" με την κλάση καθώς η μεταφορά του σημείου και του κύκλου είναι ίδια καθώς ο κύκλος αποτελείται από ένα σημείο και την ακτίνα.
Η κλάση "Circle"
Η κλάση "Circle" αποτελείται απ ο ένα σημείο και την ακτίνα άρα η κλάση "Circle" γίνεται:
Πρότυπα (Templates)
Τα πρότυπα είναι μία αρκετά εύχρηστη λειτουργία των αντικειμενοστρεφών γλωσσών με την οποία μπορούν να δημιουργηθούν αλγόριθμοι και αφηρημένες μέθοδοι για να προσδιοριστούν έπειτα αναλόγως με τους τύπους δεδομένων που θα συσχετιστούν.
Εν γένει, τα πρότυπα είναι λειτουργία μεταπρογραμματισμού (metaprogramming), χρησιμοποιούμενη από αρκετές γλώσσες μεταξύ των οποίων και η C++, με την οποία επιτρέπεται η δημιουργία ενός γενικού αλγόριθμου ο οποίος μπορεί να χρησιμοποιηθεί όταν συσχετιστεί με κάποιον τύπο δεδομένων και για οποιονδήποτε τύπο δεδομένων.
Πρότυπα στην C
Στη C τα πρότυπα (templates), μπορούν να προσομοιωθούν με την χρήση των μακροεντολών (macros) που προσφέρει ο προεπεξεργαστής (preprocessor). Έτσι, την «αντιληπτική» ικανότητα των προτύπων να αρχικοποιούνται και να συμπεριφέρονται αναλόγως με τον τύπο δεδομένων την προσομοιώνει η C με την χρήση των μακροεντολών, όπου παράγεται κώδικας με την διαχείριση και αντικατάσταση κειμένου που γράφεται στις μακροεντολές κατά το χρόνο μεταγλώτισσης.
Μία από τις πιο έντονες χρήσεις της προσομοίωσης των templates απαντάται στον κώδικα του πυρήνα του Linux, όπου έχουν υλοποιηθεί δομές όπως η λίστα, η ούρα κτλ., και μπορεί να βρεθεί στην βιβλιοθήκη sys/sys/queue.h.
Αντιγράφοντας από τον προαναφερθέντα κώδικα μπορεί κανείς να παρατηρήσει τη διαχείριση της αντικατάστασης κειμένου για την παραγωγή κώδικα με σκοπό την δημιουργία ενός στοιχείου της λίστας καθώς και της κεφαλής της λίστας:
Έτσι, εάν είναι επιθυμητή η δημιουργία μίας λίστας με τύπους int, τότε μπορεί να κανείς να γράψει:
Έτσι ο προεπεξεργαστής της C θα αντικαταστήσει το όνομα του struct με το όνομα myListHead και τον τύπο με το κείμενο int και θα γίνει η κλήση της εντολής σαν να την είχε γράψει ο προγραμματιστής. Επίσης, θα κληθεί η μακροεντολή SLIST_HEAD_INITIALIZER όπου θα αντικαταστήσει το κείμενο και θα αποδώσει την τιμή NULL στην μεταβλητή myHead.
Το ίδιο μπορεί να γίνει και για την λειτουργικότητα που μπορεί να προσφέρει μία λίστα. Π.χ., Όπου, και πάλι, μπορεί να φανεί η διαχείριση του κειμένου από τον prepocessor για την παραγωγή κώδικα και την προσομοίωση της λειτουργικότητας των προτύπων. Έτσι, για τη λειτουργία foreach ο προεπεξεργαστής:
Παραπομπές
Κατηγορία:Προγραμματισμός Κατηγορία:Αντικειμενοστρεφής προγραμματισμός
Φαλαμπέλλα
Το Φαλαμπέλλα ή άλογο μινιατούρα Φαλαμπέλλα ή Φαλαμπέλλα πόνι είναι η πιο μικροκαμωμένη φυλή αλόγων του κόσμου. Η καταγωγή του είναι από την Αργεντινή.
Περιγραφή
Θεωρείται η μικρότερη φυλή αλόγων και παρόλο το μέγεθος του οι περισσότεροι δεν το κατατάσσουν στα πόνι αλλά στα πραγματικά άλογα. Το ύψος του στο ακρώμιο είναι από 70 έως 77 εκατοστά για τα νεαρά άτομα μέχρι 3ων ετών ενώ για τα μεγαλύτερα σε ηλικία πάει από 76 μέχρι 83 εκατοστά. Παρόλο που η συντριπτική πλειοψηφία των αλόγων βρίσκεται μέσα σε αυτά τα όρια, δεν αποκλείονται και άτομα με μικρότερο ή μεγαλύτερο ύψος. Το βάρος τους φτάνει μέχρι τα 100 κιλά. Ένα από τα χαρακτηριστικά του Φαλαμπέλλα είναι το ότι έχουν 17 θωρακικούς σπονδύλους σε αντίθεση με τα άλλα άλογα που έχουν 18 και μία πλευρά λιγότερη.
Αυτό που έχει μεγαλύτερη σημασία είναι η αρμονική σωματική ανάπτυξη. Όλη η κατασκευή του σώματος πρέπει να είναι αρμονική με το κεφάλι και τις οπλές να έχουν τα χαρακτηριστικά των μεγάλων, σε μέγεθος, αλόγων. Οι χρωματισμοί του τριχώματος του είναι ποικίλοι και μπορούν να έχουν οποιοδήποτε χρώμα. Συνήθως έχουν ομοιόμορφο χρωματισμό αλλά, πιο σπάνια, μπορούμε να συναντήσουμε άτομα με πολυχρωμία, όπως βούλες και στίγματα. Τα πολύχρωμα άτομα, λόγω και της σπανιότητας τους, είναι περιζήτητα.
Ο χαρακτήρας του είναι ήπιος και αναπτύσσει καλές σχέσεις με τους ανθρώπους. Πρόκειται για με φυλή ανθεκτική στο περιβάλλον και στις κλιματολογικές συνθήκες και αντέχει, χωρίς μεγάλα προβλήματα το έντονο κρύο και αέρα. Προτιμάει να έχει κάποιο καταφύγιο για να προφυλάσσεται από τις έντονες βροχοπτώσεις. Χάρι σε αυτά τα χαρακτηριστικά δεν έχει ανάγκη τις ιδιαίτερες φροντίδες που χρειάζονται άλλες φυλές αλόγων. Η κοινωνική του ζωή βασίζεται στην δημιουργία ομάδων που αποτελούνται από έναν επιβήτορα, μια ομάδα από θηλυκά, το επονομαζόμενο χαρέμι και τα μικρά τους. Αυτές οι ομάδες, όταν δημιουργηθούν και αποκτήσουν συνοχή, είναι αρκετά σταθερές για πολλά χρόνια και όταν βρίσκονται σε μεγαλύτερες αγέλες οι οικογενειακές ομάδες δεν χάνουν την συνοχή τους. Τα νεαρά αρσενικά με την ενηλικίωση τους εκδιώκονται από την ομάδα και δημιουργούν ξεχωριστές ομάδες νεαρών αρσενικών. Με την σεξουαλική ωρίμανση θα δημιουργήσουν το δικό τους χαρέμι.
Ιστορία
Η ιστορία της φυλής ξεκινάει το 1845 στην Αργεντινή. Εκείνη την χρονιά ο Patrick Newell μάζεψε μερικά από τα μικρότερα ελεύθερα άλογα που βρίσκονταν στην περιοχή νότια από το Μπουένος Άιρες. Σύμφωνα με την επικρατέστερη θεωρία αυτά τα άγρια άλογα προέρχονταν από τα άλογα Ανδαλουσίας που είχαν φέρει μαζί τους οι Ισπανοί κατά τις εκστρατείες τους για την κατάκτηση της Αργεντινής. Την πρώτη όμως αυτή περίοδο δεν είχαν μεγάλη επιτυχία και κατά την αποχώρηση τους αφήσανε ελεύθερα τα άλογα. Αυτά από γενιά σε γενιά προσαρμόστηκαν στις σκληρές συνθήκες της περιοχής και έτσι έγιναν πιο μικρά και ιδιαιτέρως ανθεκτικά. Σε πολύ μικρό χρόνο ο Newell είχε δημιουργήσει ένα κοπάδι με πολύ μικρά άλογα που είχαν ιδανικές αναλογίες. Στην συνέχεια τα διασταύρωσε με άτομα από άλλες φυλές όπως πόνι Σέντλαντ, Απαλούζα και Κρίολο, διαλέγοντας πάντα τους μικρότερους σε μέγεθος εκπροσώπους της κάθε φυλής. Το 1879 ο Newell θα περάσει όλες τις γνώσεις, ανακαλήψεις και εμπειρίες του, πάνω στην φυλή, στον Juan Falabella. Που θα συνεχίσει τις διασταυρώσεις. Θα ακολουθήσει ο Emilio Falabella και το 1927 το κοπάδι θα το κληρονομήσει ο Julio Cesar Falabella που θα δημιουργήσει το πρώτο γενεαλογικό αρχείο. Ο ίδιος στα μέσα του 20ου αιώνα θα εξάγει στην Αμερική τα πρώτα άλογα Φαλαμπέλλα. Μετά τον θάνατο του Julio το 1980 την φάρμα και το κοπάδι θα τα αναλάβει η γυναίκα του Maria Luisa de Falabella μαζί με τα παιδιά τους Julio και Maria Angelica.
Κατάσταση
Το Φαλαμπέλλα είναι μία σπάνια φυλή και επισήμως υπάρχουν περίπου 1500 άλογα καταχωρημένα. Για την διαφύλαξη και προστασία της καθαρότητας της φυλής υπάρχουν σύνδεσμοι σε όλων τον κόσμο που καταγράφουν και πιστοποιούν την καθαρότητα του κάθε αλόγου. Οι πιο σημαντικοί από αυτούς τους συνδέσμους είναι: Στην Αργεντινή ο σύνδεσμος εκτροφέων αλόγων Φαλαμπέλλα (Association de Criadores de Caballos Falabella, ACCF), δημιουργήθηκε από το αγρόκτημα Φαλαμπέλλα και κρατάει μητρώο με όλα τα καθαρόαιμα άλογα και για να καταχωρηθεί κάποιο πρέπει να έχει και τους δύο γονείς εγγεγραμμένους στο μητρώο. Ο σύνδεσμος αλόγων μινιατούρα Φαλαμπέλλα (Falabella Miniature Horse Association, FMHA), πρόκειται για τον διεθνή σύνδεσμο, που δημιουργήθηκε το 1973, στον οποίο συμμετέχουν οι περισσότεροι εκτροφείς. Αυτός ο σύνδεσμος κρατάει το διεθνές μητρώο και εκδίδει τα πιστοποιητικά αυθεντικότητας. Για την γενεαλογία βασίζεται στα γενεαλογικά αρχεία του ACCF.
Εξωτερικοί σύνδεσμοι
Κατηγορία:Φυλές αλόγων
De Havilland T.K.1
Το de Havilland T.K.1 ήταν διθέσιο μονοκινητήριο διπλάνο το οποίο αναπτύχθηκε την δεκαετία του 1930 στο Ηνωμένο Βασίλειο, το πρώτο που σχεδίασαν οι φοιτητές του Τεχνικού Σχολείου de Havilland.
Σχεδιασμός και ανάπτυξη
Τo T.K.1 σχεδιάστηκε και κατασκευάστηκε το 1934 από φοιτητές υπό την επίβλεψη του Marcus Langley στο αεροδρόμιο του Stag Lane. Επρόκειτο για μετατροπή ενός μονοπλάνου de Havilland Swallow Moth σε διπλάνο. Ήταν ένα αεροσκάφος συμβατικής σχεδίασης το οποίο προωθούνταν από κινητήρα de Havilland Gipsy III των 120 hp το οποίο πραγματοποίησε την παρθενική του πτήση τον Ιούνιο του 1934.
Βιβλιογραφία
T.K.1
Χριστίνα, Δικαίωμα στην αγάπη
Χριστίνα, Δικαίωμα στην αγάπη (Ισπανικά: El privilegio De Amar) είναι μια ισπανικής γλώσσας τηλενουβέλα του 1998. Η παραγωγή είναι της Κάρλα Εστράδα και της Televisa. Είναι μια νέα έκδοση της Crystal (Cristal, ισπανική προφορά: Κριστάλ) τηλενουβέλας από τη Βενεζουέλα του 1985. Ενώ κέρδισε το βραβείο Premios TVyNovelas ως καλύτερη τηλενουβέλα για το 1999. Στην Ελλάδα προβλήθηκε το 1999 από τη συχνότητα της ΝΕΤ ενώ προβλήθηκε και σε επανάληψη την περίοδο 2000-2004 και από τη συχνότητα της ΕΤ1
Πρωταγωνιστούν Αδέλα Νοριέγα, Ρενέ Στρίκλερ, Ελένα Ρόχο, Αντρές Γκαρσία, Ενρίκε Ρότσα, Σίντια Κλίτμπο και Μάργα Λόπεζ.
Πλοκή
Ο νεαρός ιεροσπουδαστής Χουάν ντε λα Κρούς φτάνει για μια επίσκεψη στο σπίτι της μητέρας του, Άνα Χοακίνα, η οποία είναι φανατικά θρησκόληπτη και επιβάλλεται πάντα πάνω στο γιο της και τον έσπρωξε να υπηρετήσει τον Θεό. Στο σπίτι της Άνα Χοακίνα εργάζεται η νεαρή Λουσιάνα, μία αθώα και ονειροπόλα κοπέλα που ερωτεύεται με τον Χουάν. Ένα βράδυ, παρασύρθηκε από το νεανικό πάθος, που στοργή και αθωότητα την κάνουν να ενδώσει στις επιθυμίες του.
Μετά την ανακάλυψη ότι η Λουσιάνα είναι έγκυος, η Άνα Χοακίνα απαιτεί να γνωρίσει την ταυτότητα του πατέρα του παιδιού. Όταν Λουσιάνα παραδέχεται ότι είναι ο Χουάν ντε λα Κρούς, είναι ο πατέρας, η Άνα Χοακίνα απολύει τη Λουσιάνα. Αφού γέννησε μια κόρη, η Λουσιάνα αφήνει το μωρό της στην πόρτα ενός πλούσιου σπιτιού με την ελπίδα ότι το κοριτσάκι θα ζήσει εκεί, αλλά αντ' αυτού θα βρεθεί σε ένα ορφανοτροφείο.
Είκοσι χρόνια αργότερα, η Χριστίνα, κόρη του Λουσιάνα του, έχει μεγαλώσει ευτυχώς στο ορφανοτροφείο αν και είναι πάντα περίεργη να μάθει ποια είναι μητέρα της. Στο μεταξύ, η Λουσιάνα είναι η ιδιοκτήτρια ενός δημοφιλούς οίκου μόδας και γυναίκα του γνωστού ηθοποιού Αντρές Ντουβάλ, με τον οποίο έχει δύο παιδιά, τη Λισμπέτ και τον Βίκτορ Μανουέλ.
Η Λίζμπεθ, η κόρη της Λουσιάνα και του Αντρές του, είναι ιδιότροπη και κακομαθημένη, επειδή έχει συνηθίσει να έχει πάντα αυτό που θέλει, ενώ ο Βίκτορ Μανουέλ, ο οποίος είναι γιος του Αντρές με την πρώτη σύζυγο του, είναι σαν πραγματικός γιος για τη Λουσιάνα και εργάζεται στον οίκο μόδας.
Ευτυχισμένη και στοργική η οικογένεια της Λουσιάνα, την κάνει να ξεκινήσει την αναζήτηση για την κόρη που εγκατέλειψε πριν από τόσα χρόνια. Ωστόσο, η οικογένεια της δεν ξέρει τίποτα για τη Χριστίνα, γιατί η Λουσιάνα δεν έχει αποκαλύψει όλες τις λεπτομέρειες για το παρελθόν της γιατί φοβάται της αντίδραση του συζύγου της.
Η Χριστίνα, φεύγοντας από το ορφανοτροφείο, νοικιάζει ένα απλό διαμέρισμα με τη Λορένσα και τη Μακλόβια. Η Λορένσα είναι μια όμορφη νεαρή γυναίκα, προκλητική με πολύ αυτοπεποίθηση, ενώ η Μακλόβια είναι επιφυλακτική, δειλή, και ευφυής. Ο Αντρές συναντά Λορένσα και γίνονται εραστές, όπου ο Αντρές έρχεται να επιθυμήσει το πάθος και την αγάπη, που η Λουσιάνα δεν του έδωσε ποτέ.
Εν τω μεταξύ η Χριστίνα, χάρη στη Λορένσα, αποκτά εργασία ως μοντέλο στον οίκο μόδας της Λουσιάνα. Η Χριστίνα και ο Βίκτορ Μανουέλ ερωτεύονται, αλλά όταν Λουσιάνα ανακαλύπτει τη σχέση τους, απολύει τη Χριστίνα και προσπαθεί να πείσει τον γιο της ότι πρέπει να παντρευτεί την Ταμάρα, παγιδεύοντας τον με το ψέμα ότι είναι έγκυος το παιδί του, όταν στην πραγματικότητα το παιδί του Νικολάς Ομπρεγόν, φίλος του Αντρές.
Όταν η Χριστίνα ανακαλύπτει ότι είναι έγκυος από τον Βίκτορ Μανουέλ αποφασίζει να σωπάσει από σεβασμό για την οικογένεια που έχει σχηματιστεί. Σε αυτό το σημείο, ο Αλόνσο έρχεται στη ζωή της Χριστίνα προσφέροντας ένα όνομα για την κόρη της και την αγάπη γι 'αυτήν, όμως η Χριστίνα δεν μπορεί να δεχτεί τα συναισθήματά του, επειδή δεν τον αγαπά. Παρ' όλα αυτά, η Χριστίνα αρχίζει να πολεμά για την κόρη της και γίνεται μια πολύ επιτυχημένη γυναίκα.
Η Χριστίνα αρχίζει να δουλεύει ξανά σαν μοντέλο και ενώνεται πάλι με τον Βίκτορ Μανουέλ που ζει μια κολασμένη ζωή με την Ταμάρα. Η Χριστίνα συγχωρεί τη μητέρα της που την είχε εγκαταλείψει. Στο τέλος ο Βίκτορ Μανουέλ και η Χριστίνα θα είναι μαζί και έχουν το δικαίωμα στην αγάπη.
Εξωτερικοί σύνδεσμοι
Κατηγορία:Μεξικάνικες τηλεοπτικές σειρές Κατηγορία:Τηλενουβέλες
Αρσινόη Γ΄ της Αιγύπτου
Η Αρσινόη Γ' ( 246 – 204 π.Χ. ) ήταν βασίλισσα της Αιγύπτου κατά την ελληνιστική περίοδο και μέλος της Δυναστείας των Πτολεμαίων. Βασίλεψε από το 220 έως το 204 π.Χ. στο πλάι του συζύγου και αδελφού της, Πτολεμαίου Δ' του Φιλοπάτορος. Ο τίτλος που έλαβαν ήταν "Θεοί Φιλοπάτορες". Πατέρας τους ήταν ο φαραώ Πτολεμαίος Γ' ο Ευεργέτης και μητέρα τους η βασίλισσα Βερενίκη Β'.
Βιογραφία
Μόλις ο αδελφός της, Πτολεμαίος Δ' ανέβηκε στο θρόνο το 222 π.Χ., ακούγωντας τις συμβουλές των πολυμήχανων υπουργών του και κυρίως ενός Έλληνα από την Αλεξάνδρεια, του Σωσίβιου, θανάτωσε πολλά συγγενικά του πρόσωπα, όπως τη μητέρα τους Βερενίκη Β', τον αδελφό τους Μάγα και το θείο τους Λυσίμαχο. Η ζωή χαρίστηκε στη νεαρή Αρσινόη, η οποία λίγα χρόνια μετά, το 217 π.Χ., έλαβε μέρος στη μάχη ενάντια στον Αντίοχο Γ' το Μέγα, ηγεμόνα των Σελευκιδών, στη Ράφια. Καθώς ο στρατός αποτελούταν και από γηγενείς Αιγύπτιους ίσως η παρουσία της εκεί να ήταν καθαρά για λόγους ανύψωσης του ηθικού των ανδρών.
Πιθανώς μοναδικός σκοπός του γάμου του Πτολεμαίου του Δ' με την Αρσινόη να ήταν η γέννηση του Διαδόχου, πράγμα που έγινε το 209 π.Χ. Η Αρσινόη πρέπει να ζούσε κλεισμένη στο παλάτι χωρίς πολλά περιθώρια για να δραπετεύσει από την άνοστη ζωή της, κάτω από την πλήρη αδιαφορία του Πτολεμαίου. Ο μεγάλος μαθηματικός και αστρονόμος Ερατοσθένης ο Κυρηναίος έγραψε ένα κείμενο από τις αναμνήσεις του γι' αυτήν που σήμερα έχει χαθεί. Αφηγείται ωστόσο ένα περιστατικό, όπου εκείνη του εξέφρασε τη βαθιά πικρία της για την κατάντια του Οίκου του πατέρα της.
Το καλοκαίρι του 204 π.Χ. η Αρσινόη Γ' δολοφονήθηκε κατά τη διάρκεια πραξικοπήματος, θύμα συνωμοσίας που προετοίμασε ο Αγαθοκλής, και που εκτελέστηκε από αυτούς που ήθελαν στο θρόνο το γιο της Πτολεμαίο Ε', ο οποίος ήταν έξι ετών.
Εξωτερικοί σύνδεσμοι
Κατηγορία:Βασίλισσες και Πριγκίπισσες της Πτολεμαϊκής Αιγύπτου Κατηγορία:Ελληνίδες Βασίλισσες και Πριγκίπισσες Ελληνιστικής περιόδου Κατηγορία:Δυναστεία των Πτολεμαίων
Υπερβατικός αριθμός
Στα μαθηματικά, ένας υπερβατικός αριθμός είναι ένας πραγματικός ή μιγαδικός αριθμός, ο οποίος δεν είναι αλγεβρικός, δηλ. δεν είναι ρίζα κάποιας μη-μηδενικής πολυωνυμικής εξίσωσης με ρητούς συντελεστές. Οι πιο γνωστοί υπερβατικοί αριθμοί είναι ο π και ο e. Αν και γνωρίζουμε μόνο μερικές κλάσεις υπερβατικών αριθμών, εν μέρει διότι είναι πολύ δύσκολο να δείξεις ότι κάποιος αριθμός είναι υπερβατικός, οι υπερβατικοί αριθμοί δεν είναι σπάνιοι. Πράγματι, σχεδόν όλοι οι πραγματικοί και μιγαδικοί αριθμοί είναι υπερβατικοί, καθώς το σύνολο των αλγεβρικών αριθμών είναι αριθμήσιμο ενώ τα σύνολα των πραγματικών και μιγαδικών αριθμών είναι και τα δύο μη αριθμήσιμα. Όλοι οι πραγματικοί υπερβατικοί αριθμοί είναι άρρητοι, αφού όλοι οι ρητοί είναι αλγεβρικοί. Το αντίστροφο δεν ισχύει: δεν είναι όλοι οι άρρητοι και υπερβατικοί, π.χ. η ρίζα του 2 είναι άρρητος αλλά όχι υπερβατικός, αφού είναι λύση της εξίσωσης
x2 − 2 = 0
.
Φράμτα
Ο Φράμτα, Φράμταν ή Φραμτάνε, Framta, Framtan ή Framtane, λατινικά: Framtanus, ισπανικά: Frantán, (απεβ. το 457 ) ήταν ένας από τους βασιλείς των Σουηβών στη Γαλισία το 457.
Βιογραφία
Μετά το τέλος του βασιλιά των Σουηβών Ρεχίαρ, που εκτελέστηκε από τους κατακτητές Βησιγότθους, και του (Βαρνικής καταγωγής) βασιλιά των Σουηβών Aϊούλφ, που εκτελέστηκε από τους Βησιγότθους κυρίους του για ανυποταξία, οι Σουηβοί ανασυγκροτήθηκαν και «έστησαν» έναν δικό τους, τον Μάλδρα, ως βασιλιά το 456. Το 457, ωστόσο, κάποιοι από τους Σουηβούς προφανώς εγκατέλειψαν τον Μάλδρα και «αποκαλούσαν» βασιλιά τον Φράμτα. Υπό το φως των στοιχείων της δυναστικής βασιλείας μεταξύ των Σουηβών, η περίπτωση των Μάλδρα και Φράμτα έχει ληφθεί ως ενδεικτική, ότι ο λαός διατηρούσε κάποιο δικαίωμα να εκλέγει έναν βασιλιά της επιλογής του στο τέλος μίας γενεαλογίας.
Ο Φράμτα και ο Μάλδρας, καθώς και οι οπαδοί τους, έδρασαν ανεξάρτητα ο ένας από τον άλλο. Ενώ βασίλευε ο Φράμτα, ο Μάλδρας οδήγησε τους Σουηβούς του στη Λουζιτανία. Ο Φράμτα απεβίωσε μετά από μερικούς μήνες, και υπάρχει συζήτηση για το αν οι δύο φατρίες των Σουηβών ενώθηκαν ξανά υπό τον Μάλδρα σε εκείνη τη συγκυρία ή όχι. Σύντομα οι οπαδοί του Φράμτα βρέθηκαν υπό την ηγεσία του Ρεχίμουνδ, ο οποίος δεν ήταν βασιλιάς.
Σημειώσεις
Κατηγορία:Βασιλείς των Σουηβών
Αεροδρόμιο Έελντε του Χρόνινγκεν
IATA GRQ ICAO EHGG <th colspan="2" align="left" valign="top"> Τύπος Αεροδρομίου <td colspan="2" valign="top"> Πολιτικό
<th colspan="2" align="left" valign="top"> Χειριστής <td colspan="2" valign="top"> Groningen Airport Eelde NV <th colspan="2" align="left" valign="top">
Εξυπηρετεί <td colspan="2" valign="top"> Χρόνινγκεν <th colspan="2" align="left" valign="top"> Γεωγραφικές Συντεταγμένες <td colspan="2" valign="top"> 53° 07' 11"N
06° 34' 46" E
<th colspan="4" bgcolor="#0099ff">Διάδρομοι
<th rowspan="2" bgcolor="lightgrey"> Κατεύθυνση <th colspan="2" bgcolor="lightgrey"> Μήκος <th rowspan="2" bgcolor="lightgrey"> Επιφάνεια
Πόδια Μέτρα
<th align="left" valign="top"> 05/23 5905 2500  Άσφαλτος
<th align="left" valign="top"> 01/19 4921 1500  Άσφαλτος Το Αεροδρόμιο Έελντε του Χρόνινγκεν (Groningen Airport Eelde) (IATA: GRQ, ICAO: EHGG) είναι πολιτικό αεροδρόμιο κοντά στην Έελντε της Ολλανδίας, στα νότια της πόλης του Χρόνινγκεν.
Υπάρχουν αρκετές προγραμματισμένες υπηρεσίες επιβατών προς το Χρόνινγκεν, αλλά το αεροδρόμιο χρησιμοποιείται κυρίως για πτήσεις τσάρτερ σε προορισμούς διακοπών σε Ελλάδα, Πορτογαλία, Ισπανία και Τουρκία. Το 2005 το αεροδρόμιο εξυπηρέτησε 163.000 επιβάτες. Αποτελεί την έδρα της Πτητικής Ακαδημίας της KLM και της Ολλανδικής Πτητικής Ακαδημίας (DFA).
Εξωτερικοί σύνδεσμοι
Κατηγορία:Αεροδρόμια στην Ολλανδία Κατηγορία:Διεθνή αεροδρόμια Κατηγορία:Χρόνινγκεν
Γουλιέλμος ντε Λα Ρος (κύριος της Βελιγοστής)
Ο Γουλιέλμος ντε λα Ρος ήταν Βαρόνος της Βελιγοστής (1256 - μετά το 1262), μιας υποτελούς βαρονίας στο Πριγκιπάτο της Αχαΐας και μέλος του Οίκου ντε Λα Ρος που κυβερνούσε το Δουκάτο των Αθηνών. Η πατρότητα και η θέση του Γουλιέλμου στην οικογένεια είναι άγνωστη. Ο ιστορικός του 19ου αιώνα και μελετητής της Φραγκοκρατίας Καρλ Χοπφ προτείνει ότι ήταν αδελφός του δεύτερου δούκα των Αθηνών Γκυ Α΄ ντε Λα Ρος, ο οποίος τότε πιστευόταν ότι ήταν ανιψιός του Όθωνα ντε Λα Ρος ιδρυτή του Δουκάτου των Αθηνών. Οι δύο αδελφοί θα ήταν γιοί του Πονς, αδελφού του Όθωνα. Οι πιο πρόσφατες έρευνες έδειξαν ότι ο Γκυ ήταν γιος του Όθωνα. Ο Γουλιέλμος μπορεί να είναι γιος του Πονς ή γιος του Όθωνα ή από άλλον κλάδο της οικογένειας.
Διάδοχος στην βαρονία της Βελίγοστης
Ο Γουλιέλμος έγινε βαρόνος της Βελιγοστής (1256), αλλά ο τρόπος που απέκτησε τον τίτλο είναι επίσης άγνωστος. Η βαρονία ανήκε αρχικά στην οικογένεια ντε Μον και μεταβιβάστηκε στον Γουλιέλμο μετά τον γάμο του Ματθαίου ντε Μον με μια Βυζαντινή πριγκίπισσα, κόρη του Θεόδωρο Β΄ Λάσκαρη στα μέσα της δεκαετίας του 1250 σε αποστολή του στην Αυτοκρατορία της Νίκαιας. Ο Ματθαίος άφησε το φέουδό του. Ο Χοπφ υποθέτει ότι την ίδια εποχή ο Γουλιέλμος παντρεύτηκε μια από τις αδελφές του Ματθαίου. Ο Γουλιέλμος κατείχε επίσης και τον Δαμαλά (Τροιζήνα), που ενώθηκε με τη Βελιγοστή Αρκαδίας σε ένα ενιαίο φέουδο, προφανώς αφού αποσπάστηκε από τα Τιμάρια Άργους και Ναυπλίας που διοικούσε ο Γκυ μαζί με την Αθήνα.
Ευρωπαϊκή Ημέρα Γλωσσών
thumb|200px|Σήμα του [[Ευρωπαϊκό Έτος Γλωσσών 2001|Ευρωπαϊκού Έτους Γλωσσών 2001 και της Ευρωπαϊκής Ημέρας Γλωσσών]]
Γουλιέλμος ντε Λα Ρος (κύριος της Βελιγοστής)
Διάδοχος στην βαρονία της Βελίγοστης
Το διάστημα 1257-1258 συμμετείχε στον "Πόλεμο της Ευβοϊκής Διαδοχής"', όπου υποστήριξε τη Λομβαρδική τριαρχία της Εύβοιας και τη Δημοκρατία της Βενετίας εναντίον τού μεγάλου του επικυριάρχου Γουλιέλμου Β΄ Βιλλεαρδουίνου πρίγκιπα της Αχαΐας. Το αποτέλεσμα μετά την ήττα του ήταν να χάσει τις κτήσεις του, οι Βενετοί του πρότειναν σαν αποζημίωσε μια περιοχή με αξία 1000 υπέρπυρα. Ο Γουλιέλμος Β΄ Βιλλεαρδουίνος ωστόσο στην συνέχεια συγχώρεσε τον Γουλιέλμο και στη συνθήκη που υπέγραψε, τύυ επέτρεψε να διατηρήσει τη βαρονία του (1262).
Ευρωπαϊκή Ημέρα Γλωσσών
Η 26 Σεπτεμβρίου καθιερώθηκε ως Ευρωπαϊκή Ημέρα Γλωσσών στις 6 Δεκεμβρίου 2001, στο τέλος του Ευρωπαϊκού Έτους Γλωσσών, από το Συμβούλιο της Ευρώπης, με την υποστήριξη της Ευρωπαϊκής Ένωσης. Η Ευρωπαϊκή Ημέρα Γλωσσών είναι μια πανευρωπαϊκή εκστρατεία για την προώθηση της εκμάθησης γλωσσών και εντάσσεται στην ευρύτερη προσπάθεια της Ευρωπαϊκής Ένωσης και του Συμβουλίου της Ευρώπης για την προώθηση της πολυγλωσσίας στην Ευρώπη.
Γουλιέλμος ντε Λα Ρος (κύριος της Βελιγοστής)
Διαδοχή
Ο Ιάκωβος ντε λα Ρος, γιος του Γουλιέλμου, αναφέρεται στην Αραγονική έκδοση ως "κύριος της Βελιγοστής" και στις αρχές του 14ου αιώνα ο Ρενώ ντε λα Ρος γιος του Ιακώβου από τη Μαρία Αλεμάν, κόρη του βαρόνου της Πάτρας Γουλιέλμου Β΄ Αλλαμάνου καταγράφεται σαν "κύριος του Δαμαλά (Τροιζήνας)". Η κόρη του Ζακλίν ντε λα Ρος παντρεύτηκε τον Μαρτίνο Ζαχαρία ηγεμόνα της Χίου.
Ευρωπαϊκή Ημέρα Γλωσσών
Οι γενικοί στόχοι της ημέρας είναι:
Γουλιέλμος ντε Λα Ρος (κύριος της Βελιγοστής)
Διαδοχή
Ο Οίκος ντε Λα Ρος και κατόπιν οι διάδοχός τους Οίκος του Ζαχαρία έχασαν την Βελιγοστή από τη Βυζαντινή Αυτοκρατορία (γύρω στο 1300). Η βαρονία παρέμεινε με το ίδιο όνομα, αλλά μόνο με την Τροιζήνα, μέχρι και τη δική της πτώση στο Δεσποτάτο του Μυστρά (1282).
Ευρωπαϊκή Ημέρα Γλωσσών
Στο πλαίσιο αυτών των στόχων, οι πολίτες της Ευρώπης ενθαρρύνονται να ξεκινήσουν την εκμάθηση μιας γλώσσας ή να αισθάνονται ιδιαίτερα υπερήφανοι για τις υπάρχουσες γλωσσικές τους δεξιότητες. Επίσης, όσοι είναι υπεύθυνοι να παρέχουν πρόσβαση στην εκμάθηση γλωσσών ενθαρρύνονται να διευκολύνουν τους πολίτες να μάθουν ένα μεγαλύτερο εύρος γλωσσών και να υποστηρίξουν πρωτοβουλίες για πολιτικές που προωθούν τις γλώσσες. Ιδιαίτερη έμφαση δίνεται στην εκμάθηση γλωσσών πέρα από τα αγγλικά.
Με την ευκαιρία της ημέρας, μια σειρά από εκδηλώσεις οργανώνονται ανά την Ευρώπη, όπου περιλαμβάνονται χάπενινγκ για παιδιά με προγράμματα στο ραδιόφωνο και την τηλεόραση, μαθήματα για κάποια γλώσσα και συνέδρια. Οι εκδηλώσεις δε διοργανώνονται από το Συμβούλιο της Ευρώπης ή από την Ευρωπαϊκή Ένωση ούτε υπάρχουν κάποιοι ειδικοί πόροι για αυτόν το σκοπό (πέρα δηαδή από τα τρέχοντα γλωσσικά προγράμματα), αλλά οι δραστηριότητες διοργανώνονται από τα κράτη-μέλη και όσους πιθανόν συνεργαστούν για αυτό το σκοπό. Για το συντονισμό των δράσεων σε εθνικό επίπεδο, το Συμβούλιο της Ευρώπης ζητάει τον ορισμό κάποιου υπεύθυνου για τις εκδηλώσεις σε κάθε χώρα.
Γουλιέλμος ντε Λα Ρος (κύριος της Βελιγοστής)
Πηγές
Κατηγορία:Οικογένεια ντε Λα Ρος Κατηγορία:Βαρώνοι του Πριγκιπάτου της Αχαΐας
Ευρωπαϊκή Ημέρα Γλωσσών
Υπάρχουν περίπου 225 ιθαγενείς γλώσσες στην Ευρώπη -περίπου το 3% των γλωσσών του κόσμου. Οι περισσότερες είναι ινδοευρωπαϊκής καταγωγής. Με τους μετανάστες και τους πρόσφυγες η Ευρώπη έχει γίνει πιο πολύγλωσση. Στο Λονδίνο μόνο, μιλιούνται περίπου 300 γλώσσες (αραβικά, τουρκικά, κουρδικά, βερβερικά, χίντι, πουντζάμπι κ.ά.)
Σύμφωνα με την έρευνα της Ευρωπαϊκής Ένωσης "Οι Ευρωπαίοι και οι Γλώσσες τους" (Φεβρουάριος 2006), 56% των πολιτών της ΕΕ (25 κράτη-μέλη) μιλούν μια γλώσσα πέρα από τη μητρική τους, αλλά το 44% παραδέχεται ότι δε μιλάει κάποια ξένη γλώσσα. Το 28%, όμως, γνωρίζει δύο ξένες γλώσσες. Το 38% των πολιτών της ΕΕ γνωρίζουν αγγλικά, ενώ τα γαλλικά και τα γερμανικά ακολουθουν με 14% η καθεμία. Στην Ελλάδα το 57% των πολιτών μιλάει μία ξένη γλώσσα, ποσοστό που συμπίπτει με τον κοινοτικό μέσο όρο, αλλά μόνο το 19% δύο ξένες γλώσσες. Το 48% των πολιτών στην Ελλάδα μιλάει αγγλικά, το 9% γερμανικά και το 8% γαλλικά.
Η Ευρωπαϊκή Ένωση ακολουθεί μια πολιτική πολυγλωσσίας, τόσο στο τρόπο λειτουργίας των θεσμών της όσο και ως στόχο για τους πολίτες της. Στη Σύνοδο Κορυφής της ΕΕ της Βαρκελώνης το 2002, έθεσε το στόχο τα παιδιά να μαθαίνουν τουλάχιστον δύο ξένες γλώσσες από μικρή ηλικία. Η πολυγλωσσία για την ΕΕ συνδέεται με την κινητικότητα των εργαζομένων και την ευρωπαϊκή οικονομία.
Η ΕΕ επενδύει πάνω από 30 εκατομμύρια ευρώ το χρόνο για την προώθηση της εκμάθησης γλωσσών και τη γλωσσική ποικιλία μέσα από τα προγράμματα Socrates και Leonardo da Vinci, ξεκινώντας με το πρωτοποριακό πρόγραμμα Lingua το 1990.
Εξωτερικοί δεσμοί
Κατηγορία:Γλώσσες της Ευρώπης Γλωσσων Ευρωπαικο Συμβουλιο Κατηγορία:Γλωσσική πολιτική της Ευρωπαϊκής Ένωσης
Freedom From Religion Foundation
To Freedom From Religion Foundation (FFRF) είναι αμερικάνικος μη κερδοσκοπικός οργανισμός, στις ΗΠΑ Είναι ο μεγαλύτερος εθνικός οργανισμός ο οποίος υποστηρίζει θέσεις των μη θεϊστών, υπερασπίζεται τον διαχωρισμό κράτους εκκλησίας, και προσπαθεί να εκπαιδεύσει το κοινό σε θέματα σχετικά με τον αθεϊσμό, αγνωστικισμό και την αθρησκία. Το FFRF εκδίδει την εφημερίδα Freethought Today 10 φορές τον χρόνο. Από το 2006, παράγει την ραδιοφωνική εκπομπή Freethought Radio.
Ιστορία
Το FFRF ιδρύθηκε απο την Anne Nicol Gaylor την κόρη της, Annie Laurie Gaylor, το 1976. Υποστηρίζεται από 23,500 μέλη και λειτουργεί σε ένα κτίριο στο Ουισκόνσιν της εποχής του 1855, το οποίο είχε λειτουργησει παλιότερα ως οικεία ιερέων. Σύμφωνα με το. 2011 IRS tax Form-990, το FFRF είχε ξοδέξει λίγα περισσότερα από $200,000 σε νομικές δαπάνες, και λίγο κάτω από  $1 εκατομμύριο σε εκπαιδευτικά, εκδοτικά και άλλες δράσεις με σκοπό την ενημέρωση του κοινού. Τα δικαστικά έξοδα αφορούν υποθέσεις διαχωρισμού εκκλησίας και κράτους, που περιλαμβάνουν κυβερνητικά νομικά πρόσωπα. Το FFRF, έχει 22 εργαζόμενους υπό πληρωμή, 5 εκ των οποίων είναι δικηγόροι πλήρους απασχόλησης και 2 νομικοί σύμβουλοι.
Τον Μάρτιο του 2011, το FFRF, μαζί με το  Richard Dawkins Foundation for Reason and Science, ξεκινησαν το The Clergy Project, μια εμπστευτική διαδικδυακή ομάδα η οποία υποστηρίζει τους πρώην κληρικούς,ιμάμηδες,ραββίνους και άλλους ιερωμένους που εγκαταλείπουν την θρησκεία τους.
Το 2015,το FFRF ανακοίνωσε την ίδρυση του φιλανθρωπικού Nonbelief Relief, στο οποίο άθεοι, αγνωστικιστές και άλλοι υποστηρικτές θα βοηθούσαν να «βελτιωθεί ο κόσμος μας, ο μόνος μας κόσμος». .
Παραπομπές
Κατηγορία:Αθρησκία
Φίλιππος της Γαλλίας, Δούκας του Ανζού
Ο Φίλιππος της Γαλλίας, δούκας του Ανζού (30 Αυγούστου 1730 - 7 Απριλίου 1733) ήταν Γάλλος πρίγκιπας και δεύτερος γιος του βασιλιά Λουδοβίκου ΙΕ΄ και της Μαρίας Λετσίνσκα. Ήταν ο δούκας του Ανζού από τη γέννησή του.
Ζωή
Ο Φίλιππος γεννήθηκε στο παλάτι των Βερσαλλιών από τον νεαρό, 20χρονο βασιλιά Λουδοβίκο ΙΕ΄ της Γαλλίας και τη σύζυγό του, 27χρονη βασίλισσα της Γαλλίας Μαρία στις 30 Αυγούστου 1730, ένα χρόνο μετά τη γέννηση του μεγαλύτερου αδελφού του Λουδοβίκου Φερδινάνδου. Ήταν ο δεύτερος γιος και το πέμπτο παιδί που γεννήθηκε στη βασιλική οικογένεια. Κατά τη διάρκεια της σύντομης ζωής του, ήταν ο τρίτος σπουδαιότερος άνδρας στο βασίλειο μετά τον πατέρα του και τον μεγαλύτερο αδελφό του.
Ονομάστηκε Φίλιππος, αυτό ήταν το παραδοσιακό όνομα του δεύτερου γιου - ο πρώτος ονομαζόταν Λουδοβίκος. Ονομάστηκε δούκας του Ανζού κατά τη γέννησή του, καθώς ο τίτλος αυτός συνδέθηκε με το δεύτερο γιο.
Ήταν το αγαπημένο παιδί της μητέρας του, Μαρίας Λεντσίνσκα.
Ο μικρός Φίλιππος μεγάλωσε στις Βερσαλλίες μαζί με τον αδελφό του και τις δίδυμες αδερφές τους, την Ελισάβετ και την Εριέττα. Τον Μάρτιο του 1732, ο Φίλιππος είδε τη γέννηση της Αδελαΐδας. Την επόμενη χρονιά, η μεγαλύτερη αδελφή του, Μαρία Λουίζα, πέθανε στις 19 Φεβρουαρίου 1733 στις Βερσαλλίες από ασθένεια.
Πάντοτε ένα ασθενικό παιδί, ο Φίλιππος φροντίζονταν από μια ομάδα γυναικών, καθώς τα βασιλικά παιδιά φροντίζονταν από γυναίκες μέχρι την ηλικία των 5. Στο πλαίσιο των έντονα δεισιδαιμονικών πεποιθήσεών τους, οι γυναίκες έβαλαν χώμα από τον τάφο του Αγίου Μεντάρ στο φαγητό του. Το παιδί έφαγε τόσοχώμα που τα όργανα του καταστράφηκαν.
Ως αποτέλεσμα, ο Φίλιππος πέθανε στις Βερσαλλίες στις 7 Απριλίου του 1733 σε ηλικία 2 ετών, δύο μήνες μετά τη Μαρία Λουίζα. Τότε θάφτηκε στο Βασιλικό Νεκροταφείο του Αγίου Ντενίς έξω από το Παρίσι.
Οι γιατροί ανέφεραν ότι μεγάλες ποσότητες χώματος βρέθηκαν στα έντερά του.
Παραπομπές
Κατηγορία:Δούκες του Ανζού
Allahu Akbar
Allahu Akbar (Ο Θεός είναι μεγάλος) (نشيد وطني ليبي) ήταν ο εθνικός ύμνος της Λιβύης από το 1969 έως το 2011. Αρχικά αποτελούσε εμβατήριο, που έγινε δημοφιλές στην Αίγυπτο και τη Συρία κατά τη διάρκεια του Πολέμου του Σουέζ το 1956. Υιοθετήθηκε από τον Λίβυο ηγέτη Καντάφι, εκφράζοντας την ελπίδα του να ενώσει τον αραβικό κόσμο.
Χρήση στη Λιβύη
Το "Allahu Akbar" υιοθετήθηκε ως επίσημος εθνικός ύμνος της Λιβυκής Αραβικής Τζαμαχιρίας την 1η Σεπτεμβρίου 1969 από τον ηγέτη της Λιβύης Μουαμάρ Καντάφι, δείχνοντας τις ελπίδες του να ενώσει τον αραβικό κόσμο. Το "Allahu Akbar" αντικατέστησε τον προηγούμενο εθνικό ύμνο "Λιβύη, Λιβύη, Λιβύη", που είχε χρησιμοποιηθεί από το Βασίλειο της Λιβύης από την ανεξαρτησία του το 1951.
Όταν η Λιβυκή Αραβική Τζαμαχιρία έγινε Σοσιαλιστική Λαϊκή Λιβυκή Αραβική Τζαμαχιρία στις 2 Μαρτίου 1977, ο "Allahu Akbar" παρέμεινε ο εθνικός ύμνος της Λιβύης. Ωστόσο, όταν η Λιβύη και η Αίγυπτος διέκοψαν τις διπλωματικές σχέσεις του μετά την ειρηνευτική συνθήκη της τελευταίας με το κράτος του Ισραήλ το 1979, οι αιγυπτιακές προελεύσεις του εθνικού ύμνου σταμάτησαν να αναφέρονται από επίσημες κρατικές πηγές.
Όταν η Μεγάλη Σοσιαλιστική Λαϊκή Λιβυκή Αραβική Τζαμαχιρία διαλύθηκε στις 20 Οκτωβρίου 2011, μετά το τέλος του Εμφυλίου Πολέμου και τον θάνατο του Μουαμάρ Καντάφι, ο ύμνος «Λιβύη, Λιβύη, Λιβύη» υιοθετήθηκε και πάλι ως ο νέος εθνικός ύμνος της Λιβύης, από το Εθνικό Μεταβατικό Συμβούλιο.
Εξωτερικοί σύνδεσμοι
Κατηγορία:Εθνικά σύμβολα της Λιβύης Κατηγορία:Εθνικοί ύμνοι
Διάπλο Μαθρακίου
Το Διάπλο (ή Διάπολο) είναι μία μικρή ακατοίκητη νησίδα του Ιονίου Πελάγους με έκταση 0,310 τ.χλμ. και ψηλότερο σημείο στα 29 μέτρα. Ανήκει στο νομό Κέρκυρας και στο νησιωτικό σύμπλεγμα των Διαπόντιων νήσων. Βρίσκεται ανατολικά του Μαθρακίου και δυτικά της Κέρκυρας. Ως οικισμός αναφέρεται επίσημα για πρώτη φορά το 2001 να απογράφεται στην τότε κοινότητα Μαθρακίου και σύμφωνα με την απογραφή 2011 δεν έχει κατοίκους.
Παραπομπές
Κατηγορία:Επτάνησα Κατηγορία:Νομός Κέρκυρας Κατηγορία:Διαπόντια νησιά Κατηγορία:Ελληνικές βραχονησίδες Κατηγορία:Δήμος Κεντρικής Κέρκυρας και Διαποντίων Νήσων
Ριχίμουνδ
Ο Ριχίμουνδ ή Ρεχίμουνδ, λατιν.: Richimund, Rechimund, (5ος αι.) ήταν ηγέτης των Σουηβών στη Γαλισία από το 457 έως το 464 περίπου. Δεν καταγράφηκε ως βασιλιάς (rex), αν και ο Υδάτιος έγραψε ότι inter Frumarium et Rechimundum oritur de regni potestate dissensio («μεταξύ Φρούμαρ και Ρεχίμουνδ προέκυψε μία διχόνοια για τη δύναμη του βασιλείου»).
Βιογραφία
Το 457 οι Σουηβοί χωρίστηκαν σε δύο φατρίες, μία με επικεφαλής τον Μάλδρα, που επιτέθηκε στη Λουζιτανία και μία άλλη με επικεφαλής τον Φράμτα, που παρέμεινε στη Γαλισία. Μετά από μερικούς μήνες διακυβέρνησης, ο Φράμτα απεβίωσε και ο Ρεχίμουνδ εμφανίστηκε ως διάδοχός του. Ενώ είναι πιθανό οι Σουηβοί να ζούσαν κάτω από μία δυαρχία, είναι πιο πιθανό οι δύο φατρίες να παρέμειναν ανεξάρτητες η μία από την άλλη. Ο τελικός διάδοχος του Μάλδρα, ο Φρούμαρ, δεν περιγράφηκε επίσης ως βασιλιάς, αλλά το 464 περίπου ολόκληρο το έθνος των Σουηβών ενοποιήθηκε υπό έναν βασιλιά, που ονομαζόταν Ρεμίσμουνδ. Προφανώς, ο Ρεχίμουνδ και ο Φρούμαρ είχαν πολεμήσει για τον θρόνο και αμφότεροι είχαν αποκλειστεί, ανοίγοντας το δρόμο για τον Ρεμίσμουνδ. Μερικοί μελετητές έχουν ταυτίσει τον Ρεμίσμουνδ με τον Ρεχίμουνδ, αλλά αυτό φαίνεται τραβηγμένο.
Συνθήκη του Λονδίνου
Με τον γενικό όρο Συνθήκη του Λονδίνου ή Συνθήκη Λονδίνου αναφέρονται οι ακόλουθες συνθήκες που έχουν συνομολογηθεί κατά καιρούς στο Λονδίνο:
Χοακίν Φίνιξ
Ο Χοακίν Φίνιξ (αγγλικά: Joaquín Rafael Phoenix) (Σαν Χουάν, 28 Οκτωβρίου 1974) είναι Αμερικανός ηθοποιός.
Βιογραφία
Γεννημένος στις 28 Οκτωβρίου 1974 στο Σαν Χουάν του Πουέρτο Ρίκο. Ο Φίνιξ κατάγεται από οικογένεια καλλιτεχνική, συμπεριλαμβανομένου του μεγαλύτερου αδερφού του Ρίβερ Φίνιξ (1970-1993). Έκανε το ντεμπούτο του στη μεγάλη οθόνη με την ταινία Space Camp το 1986 και ο πρώτος του πρωταγωνιστικός ρόλος έγινε στην ταινία Russkies το 1987. Το 1989 συμπρωταγωνίστησε στην ταινία Δεσμοί Στοργής (Parenthood) σε σκηνοθεσία Ρον Χάουαρντ. Άλλες ταινίες στις οποίες έχει εμφανιστεί είναι οι Έτοιμη για Όλα (To Die For, 1995) μαζί με τη Νικόλ Κίντμαν σε σκηνοθεσία Γκας Βαν Σαντ, Τυφλή Στροφή (U Turn, 1996) του Όλιβερ Στόουν, Μονομάχος (Gladiator, 2000) σε σκηνοθεσία Ρίντλεϊ Σκοτ όπου και έλαβε την πρώτη του υποψηφιότητα για Όσκαρ Β' Ανδρικού Ρόλου, Quills, η Πένα της Αμαρτίας (Quills, 2000) όπου πρωταγωνίστησε μαζί με τους Τζέφρεϊ Ρας και Κέιτ Γουίνσλετ, Οιωνός (Signs, 2002) με τον Μελ Γκίμπσον σε σκηνοθεσία Μ. Νάιτ Σιάμαλαν, Όλα για την Αγάπη (It's All About Love, 2003), Σκοτεινό Χωριό (The Village, 2004), Hotel Rwanda (2004) και Πυροσβεστικός Σταθμός 49 (Ladder 49)
Το 2005 ο Φίνιξ υποδύθηκε τον τραγουδιστή Τζόνι Κας στην ταινία Walk the Line. Η Ρις Γουίδερσπουν υποδύθηκε την Τζουν Κάρτερ. Για την ερμηνεία του ο Φίνιξ βραβεύτηκε με Χρυσή Σφαίρα και έλαβε υποψηφιότητα για Όσκαρ Α' Ανδρικού Ρόλου.
Επέστρεψε στην υποκριτική το 2012 με την ταινία The Master του Πολ Τομας Άντερσον. Το 2013 πρωταγωνίστησε στην αισθηματική ταινία επιστημονικής φαντασίας Δικός της (Her). Επίσης τον Οκτώβριο 2019 πρωταγωνίστησε στην ταινία Joker όπου έκανε αίσθηση στο ευρύ κοινό και κριτικούς, τον Φεβρουάριο του 2020 βραβεύτηκε με όσκαρ Α΄ Ανδρικού Ρόλου για την προαναφερθείσα ταινία.
Εξωτερικοί σύνδεσμοι
Κατηγορία:Βραβευμένοι με Όσκαρ Α' Ανδρικού Ρόλου Κατηγορία:Βραβευμένοι με Χρυσή Σφαίρα Καλύτερου Ηθοποιού (Δραματικές ταινίες) Κατηγορία:Βραβευμένοι με Γκράμι Κατηγορία:Αμερικανοί άνδρες ηθοποιοί κινηματογράφου Κατηγορία:Αμερικανοί άνδρες ηθοποιοί τηλεόρασης Κατηγορία:Αμερικανοί ακτιβιστές δικαιωμάτων ΛΟΑΤ Κατηγορία:Βραβευμένοι με Χρυσή Σφαίρα Καλύτερου Ηθοποιού (Κωμωδίες ή Μιούζικαλ)‎
De Havilland T.K.4
Το de Havilland T.K.4 ήταν μονοκινητήριο αγωνιστικό μονοπλάνο το οποίο αναπτύχθηκε την δεκαετία του 1930 στο Ηνωμένο Βασίλειο από τους φοιτητές του Τεχνικού Σχολείου de Havilland.
Σχεδιασμός και ανάπτυξη
Το T.K.4 αναπτύχθηκε από φοιτητές στο αεροδρόμιο Stag Lane το 1937. Στόχος ήταν η κατασκευή του κατά το δυνατόν μικρότερου σε διαστάσεις αεροσκάφους με κινητήρα de Havilland Gipsy Major II των 140 hp. Ήταν μονοπλάνο συμβατικής σχεδίασης, με ανασυρομένο σύστημα προσγείωσης και έλικα μεταβλητού βήματος.
Το μοναδικό T.K.4 πραγματοποίησε την παρθενική του πτήση στις 30 Ιουλίου 1937. Πήρε την ένατη θέση στο Kings Cup Race, φτάνοντας σε ταχύτητα 230,5 mph. Το αεροσκάφος αυτό συνετρίβη σε θανατηφόρο για τον πιλότο του, R.J. Waight, δυστύχημα την 1η Οκτωβρίου 1937.
Βιβλιογραφία
T.K.4
Εκρανοπλάνο
Ιστορία
350px|thumb|Εκρανοπλάνο A-90 Orlyonok Τα σκάφη αυτά αρχικά εξελίχθηκαν από τη Σοβιετική Ένωση ως στρατιωτικά μεταγωγικά υψηλών ταχυτήτων και οι βάσεις τους ήταν κυρίως στις ακτές της Κασπίας και της Μαύρης Θάλασσας. Το μεγαλύτερο μπορούσε να μεταφέρει περισσότερους από 100 τόνους φορτίου. Η εξέλιξη των εκρανοπλάνων υποστηρίχθηκε από τον Ντιμίτρι Ουστίνοβ (Dmitri Ustinov), υπουργό άμυνας της Σοβιετικής Ένωσης. Ο αρχικός σχεδιασμός περιελάμβανε σχέδια για την ένταξη 120 εκρανοπλάνων, κλάσης A-90 Orlyonok, σε υπηρεσία με το Σοβιετικό Ναυτικό, ο αριθμός όμως μειώθηκε σε λιγότερα από τριάντα οχήματα, τα οποία θα εντάσσονταν στους στόλους της Μαύρης θάλασσας και της Βαλτικής. Ο Ουστίνοβ πέθανε το 1985 και ο νέος υπουργός Σεργκέι Σοκολόβ (Sergei Sokolov) σταμάτησε τη χρηματοδότηση του προγράμματος. Κατασκευάστηκαν μόνο τρία επιχειρησιακά εκρανοπλάνα A-90 Orlyonok και ένα κλάσης Lun, τα οποία παρέμειναν σε μία ναυτική βάση κοντά στο Κασπίγισκ (Kaspiysk).
Πρώτες εμφανίσεις
Στη διάρκεια του Ψυχρού πολέμου, τα εκρανοπλάνα εμφανίζονταν στην Κασπία θάλασσα ως τεράστια, ταχεία αντικείμενα. Το όνομα Θαλάσσιο Τέρας της Κασπίας (Caspian Sea Monster) δόθηκε από τα μέλη των Αμερικανικών υπηρεσιών πληροφοριών που εντόπισαν το τεράστιο όχημα, το οποίο έμοιαζε με αεροπλάνο του οποίου είχαν αφαιρεθεί τμήματα των πτερύγων. Μετά το τέλος του ψυχρού πολέμου το «Τέρας» αναγνωρίστηκε ως ένα από τα πολλά Σοβιετικά στρατιωτικά σχέδια που προορίζονταν να πετούν μερικά μέτρα πάνω από το νερό, εξοικονομώντας ενέργεια και παραμένοντας κάτω από την ύψος κάλυψης των εχθρικών ραντάρ.
Χαρακτηριστικά
350px|thumb|Διαφορετικοί τύποι εκρανοπλάνων Το εκρανοπλάνο έχει ανυψωτική δύναμη της τάξεως των 1.000 τόνων, που το εντάσσει μεταξύ των μεγαλύτερων που έχουν ποτέ επιτευχθεί. Το KM, όπως ήταν γνωστό το Θαλάσσιο Τέρας της Κασπίας στο απόρρητο Σοβιετικό στρατιωτικό πρόγραμμα, είχε μήκος 100 μέτρων (328 ft), ζύγιζε 540 τόνους με πλήρες φορτίο και μπορούσε να ταξιδέψει με ταχύτητες μεγαλύτερες των 400 χιλιομέτρων την ώρα (249 mph) λίγα μόλις μέτρα πάνω από την επιφάνεια του νερού. Μία άλλη σχεδίαση, το μοντέλο κλάσης Lun, το οποίο εισήλθε σε υπηρεσία με το Στόλο της Μαύρης Θάλασσας το 1987, είχε ανώτατη ταχύτητα 297 κόμβων (550 km/h).
Η βασική σχεδιαστική αρχή των εκρανοπλάνων είναι ότι η άνωση της πτέρυγας μειώνεται καθώς το επιχειρησιακό υψόμετρο του εκρανοπλάνου αυξάνεται (φαινόμενο επίδρασης του εδάφους), γεγονός που του παρέχει δυναμική ευστάθεια στην κάθετη διάσταση (κάθετο άξονα). Μόλις αναπτύξει ταχύτητα, το εκρανοπλάνο δεν παραμένει σε επαφή με το νερό και δύναται να κινηθεί πάνω από πάγο, χιόνι ή επίπεδο έδαφος με την ίδια ευκολία, αν και η πτήση πάνω από ξηρά εμπεριέχει κινδύνους εκτός εάν η επιφάνεια είναι αρκετά επίπεδη.
Τα δύο κύρια προβλήματα που αντιμετώπισαν τα εκρανοπλάνα της Σοβιετικής περιόδου ήταν η μικρή ευστάθεια στον οριζόντιο άξονα και η ανάγκη για αξιόπιστα και πιο εξελιγμένα συστήματα ναυτιλίας και αυτόματου ελέγχου από εκείνα που ήταν διαθέσιμα εκείνη την εποχή.
Εξωτερικοί σύνδεσμοι
Κατηγορία:Τύποι αεροσκαφών Κατηγορία:Τύποι πλοίων
里海怪物
Αδόλφος του Όλντενμπουργκ
Ο Αδόλφος, γερμ. Adolf (Alf) (πριν το 1463 - 17 Φεβρουαρίου 1500) από τον Οίκο του Όλντενμπουργκ ήταν Κόμης του Όλντενμπουργκ (1482-1500).
Βιογραφία
Ήταν ο πρώτος (επιζήσας) γιος του Γεράρδου ΣΤ΄, κόμη του Όλντενμπουργκ και της Αδελαΐδας του Χάγκεν, κόρης του Όθωνα Ζ΄, κόμη του Τέκλενμπουργκ. Ο πατέρας του πιέστηκε από τους Φρισίους και τον επίσκοπο του Μύνστερ να παραιτηθεί το 1482 υπέρ των υιών του Αδόλφου και του Ιωάννη Ε΄.
Παραπομπές
Κατηγορία:Οίκος του Όλντενμπουργκ Κατηγορία:Κόμητες του Όλντενμπουργκ
Ζινάιντα Κουπριγιάνοβιτς
Καριέρα
Η Κουπριγιάνοβιτς συμμετείχε στον Λευκορωσικό εθνικό τελικό για τον Παιδικό Διαγωνισμό Τραγουδιού της Eurovision δύο φορές: πρώτη φορά ήταν στον εθνικό τελικό του 2015 όπου τερμάτισε τέταρτη με το τραγούδι "Mir" και η δεύτερη φορά ήταν στον εθνικό τελικό του 2016 όπου τερμάτισε τρίτη με το τραγούδι "Kosmos". Το 2017, τερμάτισε τρίτη στη δέκατη σεζόν του Fabrika Zvyozd, τη Ρωσική εκδοχή του Operación Triunfo. Μετά από αυτό, η Κουπριγιάνοβιτς ξεκίνησε την καριέρα της στην τηλεοπτική παρουσίαση και συν-παρουσίασε την Junior Eurovision το 2018 στο Μινσκ μαζί με τους Ευγκενί Περλίν και Ελένα Μεράι. Σαν ηθοποιός, έχει δανείσει τη φωνή της στο χαρακτήρα "Μοάνα" από την ομώνυμη ταινία κινουμένων σχεδίων, για τη ρωσική μεταγλώττιση και στο Ralph Breaks the Internet.
Εκπροσώπησε τη Λευκορωσία στον Διαγωνισμό Τραγουδιού της Eurovision 2019 με το τραγούδι "Like It". Το τραγούδι προκρίθηκε στον τελικό όπου κατέλαβε την 24η θέση.
Secular Student Alliance
Η Secular Student Alliance (SSA) είναι μη κερδοσκοπικός οργανισμός στις ΗΠΑ η οποία σκοπό έχει να «οργανώσει, να ενώσει και να υπηρετήσει τους φοιτητές και τις φοιτητικές κοινότητες που προωθούν τα ιδανικά της επιστημονικής και κριτικής σκέψης και αναζήτησης, της δημοκρατίας και του κοσμικισμού και της ανθρωπογενούς ηθικής.»
Ιστορία
Το 1999, οι φοιτητές στο Εκτελεστικό Συμβούλιο της Campus Freethought Alliance, μαζί με άλλους φοιτητές και ακαδημαϊκούς, αποφάσισαν πως η εθνική φοιτητική οργάνωση χρειαζόταν αυτονομία (Η Campus Freethought Alliance ελεγχόταν από το Council for Secular Humanism) και ίδρυσαν την Secular Student Alliance το 2001. H έδρα της SSA είναι στο Οχάιο.
To 2003 υπήρχαν 42 σχετιζόμενα γκρούπ με την SSA και το 2009 ο αριθμός αυξήθηκε στα 146. Τον Ιανουάριο του 2013 η SSA είχε 393 συνεργάζόμενα γκρουπ στην Βόρια Αμερική και αλλού, συμπεριλαμβανομένου της Ευρώπης, Ασίας, Αφρικής και Αυστραλίας.
Η SSA είναι ιδρυτικό μέλος της Secular Coalition for America.
Ανάμεσα στις δράσεις τους είναι και η υπεράσπιση φοιτητών που υφίστανται bulling επειδή δεν πιστεύουν στον Θεό. Είναι υπερ της κοινωνικής δικαιοσύνης και της πολυπολιτισμικότητας.
Παραπομπές
Κατηγορία:Μη κερδοσκοπικοί οργανισμοί
Πρωτάθλημα καλαθοσφαίρισης Α΄ εθνικής κατηγορίας ανδρών 1978-1979
Πρωταθλητής: Άρης
Το πρωτάθλημα Α' εθνικής κατηγορίας μπάσκετ 1978/79 ξεκίνησε στις αρχές Νοεμβρίου του 1978 και έληξε στις 11 Μαρτίου του 1979. Τον τίτλο κατέκτησε η ομάδα του Άρη για πρώτη φορά μετά το 1930. Πρωτεργάτης της επιτυχίας αυτής ήταν ο Χάρης Παπαγεωργίου, ο οποίος αναδείχθηκε και πρώτος σκόρερ του πρωταθλήματος με 924 πόντους σε 25 αγώνες (Μ.Ο.: 37). Άξιο αναφοράς είναι το ότι αυτή η χρονιά είναι η πρώτη του Γιάννη Ιωαννίδη σαν προπονητής της ομάδος του Άρη, μετά από μια επιτυχημένη καριέρα ως παίκτης της ομάδας από το 1961 ως το 1978.
Σύνθεση Άρη
Χάρης Παπαγεωργίου, Βαγγέλης Αλεξανδρής, Βασίλης Παραμανίδης, Λάζαρος Βορεάδης, Διονύσης Ανανιάδης, Στέλιος Καλαντίδης, Σταύρος Χωλόπουλος, Δημήτρης Νάστος, Διαμαντής Σκόνδρας, Τάσος Σπάρταλης, Μιχάλης Σπηλιώτης, Κώστας Στυλιανού, Ισαάκ Δεγεμερτζής, Στράτος Βαμβακούδης
Γιάννης Ιωαννίδης
Πηγές
Κατηγορία:Α εθνική κατηγορία καλαθοσφαίρισης ανδρών Πρωταθλημα Ελλαδος Α Ανδρων 1978 1979 Πρωταθλημα Ελλαδος Α Ανδρων 1978 1979
Αλεξάνδρα Πασχαλίδου
Η Αλεξάνδρα Πασχαλίδου (17 Ιουλίου 1970, Βουκουρέστι) είναι Ελληνοσουηδή αρθρογράφος, τηλεοπτική παρουσιάστρια και συγγραφέας. Είναι τακτική λέκτορας, ηγέτιδα συζητήσεων και υπέρμαχος των ανθρωπίνων δικαιωμάτων.
Ζωή και σταδιοδρομία
Η Πασχαλίδου έγινε γνωστή στο ευρύ κοινό το 1995 όταν άρχισε να παρουσιάζει την πολυπολιτισμική τηλεοπτική εκπομπή Mosaik στη Σουηδική Τηλεόραση, το δημόσιο κανάλι της Σουηδίας. Μαζί με τους Μάικλ Αλόνζο, Ντόγκε Ντογκελίτο και Σίσσι Έλουιν, η Πασχαλίδου ήταν σημαντικό μέρος της σουηδικής εκδοχής της ευρωπαϊκής αντιρατσιστικής καμπάνιας «Όλοι Διαφορετικοί, Όλοι Ίσοι», η οποία στη Σουηδία ήταν γνωστή υπό τον τίτλο εργασίας «Νεολαία Ενάντια στο Ρατσισμό» στα μέσα της δεκαετίας του 1990. Το 2000-01 παρουσίασε το πρόγραμμα Som sagt για τη σουηδική τηλεόραση, μια σαββατιάτικη εκπομπή με έμφαση στη λογοτεχνία και τη γλώσσα. Την ίδια στιγμή, ήταν παραγωγός και δημοσιογράφος για το τηλεοπτικό σόου Striptease (στριπτίζ) το οποίο επικεντρωνόταν στην ερευνητική δημοσιογραφία.